Tájékoztatás

# kereskedelmi tevékenységgel kapcsolatban

Vonatkozó jogszabályok:

* a kereskedelemről szóló 2005. évi CLXIV. törvény
* a kereskedelmi tevékenységek végzésének feltételeiről szóló 201/2009. (IX.29.) Kormányrendelet (továbbiakban: Rendelet)
* a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény

A Rendelet megszüntette a korábbi üzletköröket, termékköröket határozott meg. **Vannak külön engedélyhez kötött termékek**, amelyek **értékesítése** **csak szakhatóság által kiadott külön engedély birtokában végezhető.**

A bejelentéhez kötött kereskedelmi tevékenységeket, illetve az engedélyhez kötött kereskedelmi tevékenységeket is **nyilvántartásba kell venni**.

Mozgóbolt útján folytatott kereskedelmi tevékenység, csomagküldő kereskedelmi tevékenység, automatából történő értékesítés és az üzleten kívüli kereskedelmi tevékenység esetében ***a kereskedő székhelye szerinti település jegyzője*** jár el.

Minden egyéb kereskedelmi tevékenység esetén a ***tevékenység helye szerinti település jegyzője*** jogosult eljárni.

A kereskedelmi tevékenységekről vezetett **nyilvántartás nyilvános**, a település honlapján ([www.csokmo.hu](http://www.csokmo.hu)) közzétételre kerül.

# A kereskedelmi tevékenység bejelentésével kapcsolatos eljárás:

Az eljárás kérelemre indul.

1. A bejelentési kérelmet kötelező adattartalommal, írásban kell benyújtani. A szükséges nyomtatványok letölthetők a honlapról vagy a Polgármesteri Hivatalban ügyfélfogadási időben átvehetők.

A bejelentéshez mellékelni kell:

* cégbírósági végzés vagy cégkivonat másolata és aláírási címpéldány
* vállalkozói igazolvány másolata
* nem a kérelmező tulajdonában lévő üzlet esetén az üzlet használatának jogcímét igazoló okirat
* haszonélvezet esetében - ha a kérelmező nem a tulajdonos vagy a haszonélvező – a haszonélvező hozzájárulását igazoló okirat
* közös tulajdonban álló üzlet esetében a tulajdonostársak hozzájárulását igazoló okirat
* 3000 Ft illetékbélyeg
* Vásárlók Könyve - hitelesítés céljából

2. Ha a bejelentés hiányos, vagy az előírt követelményeknek nem felel meg a jegyző 8 napon belül hiánypótlásra hívja fel a bejelentőt, figyelmeztetve a jogkövetkezményekre.

3. Ha a bejelentés megfelel az előírásoknak, a jegyző a kereskedőt 15 napon belül nyilvántartásba veszi, a bejelentést záradékolja, és igazolást ad ki a bejelentésköteles kereskedelmi tevékenység nyilvántartásba vételéről.

**A bejelentéshez kötött kereskedelmi tevékenységek esetén a bejelentést követően azonnal megkezdhető a működés.**

4. A nyilvántartási számmal ellátott bejelentés másolatát a jegyző megküldi a rendeletben megjelölt szakhatóságok és hatóságok részére.

5. Bejelentés-köteles kereskedelmi tevékenység esetében **előzetes** szakhatósági eljárásra nem kerül sor. A hatóság - amennyiben a végzett kereskedelmi tevékenység feladat és hatáskörét a jogszabályban megjelölt szempontok szerint érinti – a záradékkal ellátott bejelentés-másolat átvételét követő 30 napon belül **ellenőrzést folytat le a** kereskedelmi tevékenység helyén, melynek eredményéről a jegyzőt tájékoztatja.

# Működési engedély - köteles kereskedelmi tevékenységek

# engedélyezési eljárása

**Működési engedély-köteles kereskedelmi tevékenység csak jogerős működési engedély birtokában** **végezhető.**

**A kizárólag üzletben – működési engedély birtokában – forgalmazható termékek:**

1. a kémiai biztonságról szóló törvény szerinti veszélyes anyagok és keverékek, kivéve a Jövedéki törvény szerinti tüzelőolaj, propán vagy propán-bután gáz és az üzemanyag;

2. az egyes festékek, lakkok és járművek javító fényezésére szolgáló termékek szerves oldószer tartalmának szabályozásáról szóló kormányrendelet hatálya alá tartozó termékek;

3. állatgyógyászati készítmények és hatóanyagaik;

4.fegyver, lőszer, robbanó- és robbantószer, gázspray, pirotechnikai termék, a polgári célú pirotechnikai tevékenységekről szóló kormányrendelet szerinti 1., 2. és 3. pirotechnikai osztályba tartozó termékek, az ott meghatározott kivételekkel;

5. növényvédő szerek és hatóanyagaik;

6. nem veszélyes hulladék;

7. az Országos Tűzvédelmi Szabályzat szerint robbanásveszélyes osztályba tartozó anyag, kivéve a Jöt. szerinti tüzelőolaj, propán vagy propán-bután gáz és az üzemanyag.

Az 57/2010. (V. 7.) FVM rendelet 2 sz. melléklete határozza meg azokat **az élelmiszereket, amelyek kereskedelmi forgalomba hozatalához külön engedély szükséges:**

A 210/2009. (IX. 29.) Korm. rendeletben meghatározott termékkörök szerinti azon élelmiszerek, amelyek kiskereskedelmi forgalomba hozatalához e rendelet alapján külön engedély szükséges

|  |  |  |
| --- | --- | --- |
|  | A | B |
| 1. | Termékkör | Élelmiszer, melynek kiskereskedelmi forgalomba hozatalához külön engedély szükséges |
| 2. | Hús- és hentesáru | friss hús\* |
| 3. | Hal | friss halászati termék, az élő hal kivételével\* |
| 4. | Tej, tejtermék | nyerstej, valamint a hűtést igénylő tej és tejtermék\* |
| 5. | Meleg, hideg étel | az élelmiszerláncról és hatósági felügyeletéről szóló 2008. évi XLVI. törvény Mellékletének 71. pontjában meghatározott vendéglátó-ipari termék, az italok kivételével |
| 6. | Cukrászati készítmény, édesipari termék | azon hűtést igénylő cukrászati készítmények, amelyek forgalomba hozatala az előállítás helyén, illetve házhoz szállítással történik, a végső fogyasztó részére |
| 7. | Egyéb élelmiszer | békacomb, élő kagyló, élő tüskésbőrű, tengeri csiga\* |
| \* Az állati eredetű élelmiszerek különleges higiéniai szabályainak megállapításáról szóló, az Európai Parlament és a Tanács (2004. április 29.) 853/2004/EK rendelete szerint. | | |

Az eljárás kérelemre indul.

Az ügyintézési határidő 30 nap, melybe nem számít bele a hiánypótlásra, tényállás tisztázására adott határidő, a szakhatósági eljárás és felfüggesztés időtartama.

Az eljárás menete:

1. A kérelmet kötelező adattartalommal, írásban kell benyújtani. A szükséges nyomtatványok letölthetők a honlapról vagy a Polgármesteri Hivatalban ügyfélfogadási időben átvehetők.

A kérelemhez mellékelni kell:

* cégbírósági végzés vagy cégkivonat másolata és aláírási címpéldány
* vállalkozói igazolvány másolata
* nem a kérelmező tulajdonában lévő üzlet esetén az üzlet használatának jogcímét igazoló okirat
* haszonélvezet esetében - ha a kérelmező nem a tulajdonos vagy a haszonélvező – a haszonélvező hozzájárulását igazoló okirat
* közös tulajdonban álló üzlet esetében a tulajdonostársak hozzájárulását igazoló okirat
* 10.000.-Ft illetékbélyeg
* Vásárlók Könyve - hitelesítés céljából
* a szakhatósági eljárásért fizetendő díjak befizetésének igazolása

1. Ha a kérelem hiányos, a hatóság 8 napon belül hiánypótlásra szólítja fel a kérelmezőt.
2. Az üzlet, és az üzlettel szomszédos ingatlanok tulajdoni lapját a hatóság hivatalból megkéri.
3. Az eljárás megindításáról 8 napon belül értesíti az ismert ügyfeleket.
4. Amennyiben a kereskedő helyszíni szemle megtartását kérte, a hatóság helyszíni szemlét tűz ki, melyről a kitűzött időpont előtt 15 nappal írásban értesíti az ügyfeleket és a szakhatóságokat.
5. Amennyiben az ügyfél helyszíni szemle megtartását nem kérte, a jegyző szerzi be a szakhatóságok állásfoglalását.
6. A szakhatósági állásfoglalások alapján a jegyző határozatot hoz a működési engedély megadásáról vagy a kérelem elutasításáról.
7. A működési engedély megadásával egyidejűleg a jegyző az üzletet nyilvántartásba veszi és a működési engedély kiadásáról szóló igazolást kiadja.

# Adatváltozások bejelentése

A bejelentésben/működési engedély iránti kérelembenmegjelölt **adatokban bekövetkezett változást haladéktalanul, a nyitvatartási időben bekövetkezett változást az azt megelőző 8 napon belül írásban be kell jelenteni.** A szükséges nyomtatványok letölthetők a honlapról vagy a Polgármesteri Hivatalban ügyfélfogadási időben átvehetők.

Az adatváltozás bejelentési eljárás illetéke:

* Bejelentés-köteles kereskedelmi tevékenység esetén a bejelentett adatok módosítása:

illetékmentes

* Engedélyköteles-kereskedelmi tevékenység esetén a bejelentett adatk módosítása
  + ha a működési engedélyről szóló igazolás adattartalmát nem érinti: 3.000 Ft
  + ha új működési engedélyről szóló igazolást kell kiadni: 3.000 Ft

# Megszűnés bejelentése

**Az üzlet megszűnését 8 napon belül – az igazolás leadásával egyidejűleg – írásban kell bejelenteni.** A szükséges nyomtatványok letölthetők a honlapról vagy a Polgármesteri Hivatalban ügyfélfogadási időben átvehetők.